Ahadith About Qustuntuniya (constantinople) And Yazeed Ibn-e-muawiya
سیدنا محمود بن الربیع ؓ بیان کرتے ہیں کہ میں نے ایک حدیث ایک ایسی قوم کے سامنے بیان کی کہ جس میں سیدنا ابوایوب انصاریؓ رسول اللہﷺ کے صحابی شامل تھے اور یزید بن معاویہ ان پر اَمیر تھے، روم کی سرزمین میں۔‘‘ (صحیح بخاری: ج۱؍ ص۱۵۸ تاریخ الصغیر: ص۷۴) ’’سیدنا ابوایوب انصاریؓ نے یزید بن معاویہؓ کے زمانے میں جہاد کیاپھر وہ بیمارہوگئے پس اُنہوں نے فرمایا: مجھے روم کی سرزمین میں جہاں تک ہوسکے لے جاناپھر مجھے دفن کردینا۔‘‘(التاریخ الصغیر لامام بخاری: ص۶۵، طبع سانگلہ ہل) تاہم، اس میں اختلاف ہے کہ قسطننیہ پر یزید بن معاویہ کی قیادت میں یہ پہلا حملہ تھا یا نہیں۔ بعض لوگ پہلے حملہ اس لشکر کو قرار دیتے ہیں جس میں یزید بن معاویہ نہیں بلکہ عبد الرحمن بن خالد اس لشکر کے امیر تھے ۔ واللہ اعلم